**CENU APTAUJA TNPz 2021/99**

**“Apliecinājuma kartes izstrāde Mērsraga tautas nama teritorijas labiekārtošanai”**

**INSTRUKCIJA PRETENDENTIEM**

1. **Cenu aptaujas priekšmets:**
	1. Apliecinājuma kartes izstrāde Mērsraga tautas nama teritorijas labiekārtošanai.
	2. Paredzamais līguma izpildes termiņš: 3 (trīs) mēneši no līguma noslēgšanas dienas.
	3. Līguma izpildes vieta: Lielā iela 25, Mērsraga pagasts, Talsu novads, LV-3284.
2. **Piedāvājuma iesniegšanas vieta:**
	1. Piedāvājumu pretendents iesniedz līdz 2021. gada 9. novembrim, plkst. 11:00, nosūtot pa e‑pastu iepirkumi@talsi.lv (noformējot ar drošu elektronisko parakstu). Iesūtot piedāvājumu pretendentiem obligāti jānorāda: Pieteikums cenu aptaujai “Apliecinājuma kartes izstrāde Mērsraga tautas nama teritorijas labiekārtošanai”, identifikācijas Nr. TNPz 2021/99.
	2. Kontaktpersona – Mērsraga pagasta pārvaldes p. i. Marika Grohjacka, *tālr.: +37128642346,* e-pasts: [marika.grohjacka@talsi.lv](file:///C%3A%5CUsers%5Cjolanta.skujeniece%5CAppData%5CLocal%5CMicrosoft%5CWindows%5CINetCache%5CContent.Outlook%5CSOBDRFES%5Cmarika.grohjacka%40talsi.lv).
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
3. **Piedāvājuma noformēšana:**
	1. Pretendentam pie iesniedzamajiem dokumentiem jāiesniedz 1. pielikums – Pretendenta pieteikums un finanšu piedāvājums, kuram pilnībā ir jāatbilst 2. pielikumam – Projektēšanas darba uzdevuma nosacījumiem, 3. pielikums – Pretendenta pieredzes apraksts.
	2. Pretendentam piedāvājums – jāiesniedz 1 (viens) piedāvājums par visu iepirkuma priekšmeta apjomu.
	3. Pretendents ir reģistrēts, licencēts vai sertificēts būvspeciālists atbilstoši reģistrācijas vai pastāvīgās dzīvesvietas valsts normatīvo aktu prasībām.
	4. Pretendentam ir pieejami darba uzdevumu izpildei atbilstoši speciālisti un darbinieki, lai kvalitatīvi un noteiktajā termiņā pilnībā izpildītu paredzamo līgumu.
	5. Pretendentam ir atbilstoša darba pieredze: Iepriekšējo 5 (piecu) gadu laikā ir bijusi darba pieredze vismaz 2 (divos) līgumos, kuru ietvaros veikta teritorijas labiekārtošana un izbūvēts jauns teritorijas apgaismojums, pie iesniedzamajiem dokumentiem Pretendentam, jāaizpilda un jāiesniedz 3. pielikums.
	6. Pēc piedāvājumu iesniegšanas termiņa beigām pretendents nevar savu piedāvājumu grozīt.
4. **Piedāvājuma cena:**
	1. Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN (Pretendenta pieteikumu cenu aptaujai (1. pielikums)).
	2. Visas izmaksas, kas saistītas ar nodokļiem un nodevām, kā arī nepieciešamo atļauju saņemšanu no trešajām personām u.c. maksājumi, kas nepieciešami pakalpojuma pilnīgai un kvalitatīvai izpildei, sedz pasūtījuma izpildītājs un tām ir jābūt ietvertām norādītajās cenā.
5. **Samaksas nosacījumi:** Visa līgumā paredzētā summa tiks samaksāta 10 darbu dienu laikā pēc pieņemšanas-nodošanas akta parakstīšanas.
6. **Informācijas sniegšana:** Visi jautājumi par cenu aptaujas priekšmetu un piedāvājumu iesniegšanas kārtību adresējami “Instrukcijas pretendentiem“ 2.2. punktā minētajai kontaktpersonai līdz piedāvājumu iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz “Instrukcijas pretendentiem“ 2.punktā minētajā kārtībā. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Tehniskajā specifikācijā un Instrukcijā pretendentiem norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā un tehniskajā specifikācijā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par komisijas pieņemto lēmumu.
9. **Lēmums par cenu aptaujas izbeigšanu bez līguma noslēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netiks iesniegti piedāvājumi vai iesniegtie piedāvājumi neatbildīs uzaicinājumā un tehniskajās specifikācijās noteiktajām prasībām, kā arī citos gadījumos saskaņā ar LR likumdošanas normatīviem aktiem.
10. **Pielikumi:**
	1. Pretendenta pieteikums un finanšu piedāvājums (1.pielikums);
	2. Projektēšanas darba uzdevums (2.pielikums);
	3. Pretendenta pieredzes apraksts (3.pielikums).